**Nagyacsád Község Önkormányzata**

**8521 Nagyacsád, Deák Ferenc u. 1-3.**

**ikt.szám: ……../2019.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2019. január 23- án 17 óra 30 perckor megtartott nyilvános üléséről.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

Szalóky Nándor Polgármester

Szakács Balázsné alpolgármester

Süle István

Szórád Zoltán

Tima Zoltán Ferenc

képviselők

**Távol van**:-

**Tanácskozási joggal jelen van:** Novák Edit aljegyző

Meghívott: -

**Érdeklődő:** -

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 5 fő jelen van. Az ülést megnyitja. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozta:

**1/2019.( I.23.) önkormányzati határozat**

Nagyacsád Község Önkormányzatának képviselő-testülete 2019. január 23-i ülésének napirendjét az alábbiak szerint határozza meg:

1. Nemesgörzsönyi Közös Önkormányzati Hivatal 2019. évi költségvetésének elfogadása

Előadó: polgármester

1. Nagyacsád Község Önkormányzat 2019. évi költségvetésről szóló …/2019. (……) önkormányzati rendelet elfogadása

Előadó:polgármester

1. Iskolai körzethatár tervezetének tárgyalása

Előadó:polgármester

1. Nagyacsád község Önkormányzata Képviselő – testületének …/2019. (.….) önkormányzati rendelete a közszolgálati tisztviselők 2019. évi illetményalapjáról

Előadó: polgármester

1. Kiegyenlítő bérrendezési alapra pályázat benyújtása

Előadó: polgármester

1. Belső ellenőrzési terv tárgyalása

Előadó: polgármester

1. Vegyes ügyek

Előadó: polgármester

**Napirenden tárgyalása:**

**1)Nemesgörzsönyi Közös Önkormányzati Hivatal 2019. évi költségvetésének elfogadása**

**Előadó: polgármester**

Szalóky Nándor polgármester ismerteti a hivatal költségvetését. Részletesen bemutatja a kiadási és bevételi oldalon megjelenő tételeket.

Szalóky Nándor polgármester megkérdezi, hogy van-e valakinek kérdése, hozzászólása.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**2/2019. (I.23.) önkormányzati határozata**

1. Nagyacsád Község Önkormányzatának Képviselő-testülete a Nemesgörzsönyi Közös Önkormányzati Hivatal 2019. évi költségvetését az előterjesztés szerinti tartalommal elfogadja.
2. A 2019. évi költségvetési évben a Nemesgörzsönyi Közös Önkormányzati Hivatal
   1. bevételi főösszege: 83.309 ezer forint, melyből

aa) önkormányzati finanszírozás 77.047 ezer forint

ab) előző évi maradvány 6.262 ezer forint

* 1. kiadási főösszege: 83.309 ezer forint, melyből

ba) személyi juttatások: 63.813 ezer forint,

bb) munkaadókat terhelő járulékok: 11.456 ezer forint,

bc) dologi kiadások: 8.040 ezer forint,

bd) tartalékok 0 ezer forint.

* 1. engedélyezett létszám: 13,87 fő.

1. A Képviselő-testület a Nemesgörzsönyi Közös Önkormányzati Hivatalban a cafetéria-juttatás mértékét köztisztviselőnként egységesen évi 200.000 forint összegben határozza meg.
2. A képviselő-testület megbízza Nemesgörzsöny Község Polgármesterét, hogy a közös hivatal költségvetése Nemesgörzsöny Község Önkormányzatának 2019. évi költségvetésébe való beépítéséről gondoskodjon.
3. A Képviselő-testület megbízza a jegyzőt, hogy a költségvetés végrehajtásáról gondoskodjon.

Felelős: polgármester

Közreműködik: Ivanics Barbara jegyző, Novák Edit aljegyző a költségvetés

végrehajtásában

Határidő: 2019. február 15.

**2)Nagyacsád Község Önkormányzat 2019. évi költségvetésről szóló …/2019. (……) önkormányzati rendelet elfogadása**

**Előadó:polgármester**

Szalóky Nándor polgármester ismerteti a költségvetést. Elmondja, hogy a beruházások között szerepel a játszótéri eszközök vásárlása, háló vásárlás, útfelújítás, mosdófelújítás.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:

**1/2019.( II.3.) önkormányzati rendelete**

## Nagyacsád község Önkormányzat Képviselő-testülete úgy döntött, hogy az önkormányzat 2019. évi költségvetéséről szóló, fenti számú rendeletét az előterjesztésben foglaltaknak megfelelően megalkotja.

**3)Iskolai körzethatár tervezetének tárgyalása**

**Előadó:polgármester**

Szalóky Nándor polgármester elmondja, hogy a Veszprém Megyei Kormányhivatal megküldte az iskolai körzethatár tervezetet, mellyel kapcsolatban kérik a Képviselő-testület állásfoglalását. A tervezetben a Vargha Gyula Református Általános Iskola került meghatározatásra.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**3/2019. (I. 23.) önkormányzati határozat**

Nagyacsád Község Önkormányzat Képviselő-testülete úgy döntött, hogy a Veszprém Megyei Kormányhivatal által közzétett kötelező felvételt biztosító általános iskoláinak, körzethatárainak meghatározásának tervezetét Nagyacsád Község vonatkozásában jóváhagyja.

Felelős:polgármester, aljegyző

Határidő:azonnal

**4)Nagyacsád község Önkormányzata Képviselő – testületének …/2019. (.….) önkormányzati rendelete a közszolgálati tisztviselők 2019. évi illetményalapjáról**

**Előadó: polgármester**

Szalóky Nándor polgármester elmondja, hogy szükséges az illetményalapról rendelet megalkotása. Ismerteti a rendelet tartalmát.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:

**2/2019. (II.3.) önkormányzati rendelet:**

## Nagyacsád Község Önkormányzat Képviselő-testülete úgy döntött, hogy közszolgálati tisztviselők illetményalapjáról szóló fenti számú önkormányzati rendeletet az előterjesztésben foglaltaknak megfelelően megalkotja.

**5)Kiegyenlítő bérrendezési alapra pályázat benyújtása**

**Előadó: polgármester**

Szalóky Nándor polgármester elmondja, az ebr42 rendszerben megjelent egy pályázati felhívás a közszolgálati tisztviselők bérrendezésére. Vállalnia kell az önkormányzatnak a 46.380.- Ft illetményalap bevezetését a 2019 évre. Felolvassa az előterjesztést.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**4/2019. (I. 23.) önkormányzati határozat**

Nagyacsád község Önkormányzat képviselő-testülete megismerte és megtárgyalta a 2019. évi Kiegyenlítő bérrendezési alap előirányzatából pályázati úton igényelhető támogatás feltételeit, megállapítja, hogy Nemesgörzsöny község Önkormányzata megfelel az előírt feltételeknek.

Nagyacsád község Önkormányzat Képviselő-testülete vállalja, hogy a Kvtv.60.§. (6) bekezdése szerint rendeletben a 2019.évben a hivatalnál foglalkoztatott köztisztviselők vonatkozásában magasabb összegben, 46.380,- ft- ban állapítja meg az illetményalapot.

Nagyacsád község Önkormányzat Képviselő-testülete egyúttal nyilatkozik arra vonatkozóan, hogy a Nemesgörzsönyi Közös Önkormányzati Hivatalban 2018 évben, így a pályázati kiírásban szereplő 2018. július 1-én az alkalmazott illetményalap a költségvetési törvényben meghatározott 38.650,- Ft volt.

Nagyacsád község Önkormányzat képviselő-testülete felhatalmazza Nemesgörzsöny község Önkormányzatát, hogy a Magyarország 2019. évi költségvetéséről szóló 2018. évi L. törvény 3. számú melléklet I. 12. pontja alapján pályázatot nyújtson be a köztisztviselők illetményének 2019. évi emeléséhez.

A képviselő-testület felkéri Nemesgörzsöny község önkormányzat polgármesterét és a jegyzőt, hogy a pályázatot nyújtsa be.

**Határidő**: 2019.január 25.

**Felelős**: szöveg szerint

**6)Belső ellenőrzési terv tárgyalása**

**Előadó: polgármester**

Szalóky Nándor polgármester elmondja, hogy a Pápakörnyéki Önkormányzatok Feladatellátó Társulása megküldte a 2019. évre vonatkozó belső ellenőrzési tervét. Ismerteti a tartalmát.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**5/2019. (II.3.) önkormányzati határozat**

Nagyacsád Község Önkormányzat Képviselő-testülete úgy döntött, hogy az önkormányzat 2019. évi belsőellenőrzési tervét elfogadja az előterjesztés szerint.

Felelős: polgármester, aljegyző

Határidő: 2019. december 31.

**7)Vegyes ügyek**

**Előadó: polgármester**

Szalóky Nándor polgármester elmondja, hogy a megbízott főépítész elkészítette a HÉSZ módosítást, mely megküldésre került az Állami Főépítésznek, aki elkészítette és megküldte véleményét, mellyel ismét korrigálni kellett a rendelet-tervezetet. Ez elkészült, így már lehetőség van az elfogadásra.

Ismerteti a rendelet-tervezetet.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:

**3/2019. (II.3.) önkormányzati rendelet:**

Nagyacsád Község Önkormányzat Képviselő-testülete úgy döntött, hogy Nagyacsád Község Helyi Építési Szabályzatáról és Szabályozási Tervéről szóló 7/2007.(VII.19.). önkormányzati rendelet módosításáról szóló fenti számú önkormányzati rendeletet az előterjesztésben foglaltaknak megfelelően megalkotja.

Szalóky Nándor polgármester elmondja, hogy a vadászok egyesülete által benyújtott pályázathoz nem kell önrészt biztosítanunk, mivel nem pályáztak a teljes összegre.

Tájékoztatja a Képviselő-testületet, hogy törvényességi felhívás érkezett, mivel a jegyzőkönyvek nem voltak a honlapra kitéve. Azóta már elérhetőek a honalapon.

Szalóky Nándor polgármester elmondja, hogy a Kovács Fa-Business Kft (8497 Adorjánháza, Ady E u. 16.) alatti vállalkozás vállalta egyedül a rezsicsökkentéssel kapcsolatban a tűzifa biztosítását. Problémás a kiszállítás, a kimérés, ezért nem volt kapós a feladat. Sajnos olyan cég nem volt, aki minden típusú tüzelőanyagot biztosítani tudott volna. A briekett és a szén biztosítását Coni Kereskedelmi és Szolgáltató Kft. vállalta, a gázpalackok cseréjét pedig a GS Sufficit Kft. fogja elvégezni. A gázt az a vállalkozó vállalta, aki egyébként is rendszeresen jár a faluba, így nem probléma, ha nem egyszerre kell cserélni őket. Javasolja a szerződések megkötését.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**6/2019. (I. 23.) számú határozat:**

Nagyacsád Község Önkormányzatának Képviselő-testülete úgy döntött, hogy a Kormány 160/201/.(XI.7.) Korm. határozata értelmében a téli rezsicsökkentésben korábban nem részesült háztartások egyszeri támogatására biztosított természetbeni támogatás biztosítására szerződést köt az alábbi vállalkozásokkal:

* Tüzifa biztosítására: Kovács Fa-Business Kft (8497 Adorjánháza, Ady E u. 16.)
* brikett, szén biztosítására: Coni Kereskedelmi és Szolgáltató Kft. 8360Keszthely, Mátyás király u. 51.
* PB gázpalack biztosítására: GS Sufficit Kft.

Felhatalmazza a polgármestert a szerződések megkötésére.

Felelős: polgármester

Határidő:azonnal

Szalóky Nándor polgármester elmondja, hogy szükséges a közbeszerzési terv elfogadása. Az idei évben nem tervez olyan beruházást, mely közbeszerzési kötelezettség alá esne, így az nemleges.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**7/2019. (I. 23 .) számú határozat:**

Nagyacsád Község Önkormányzatának Képviselő-testülete az önkormányzat általános közbeszerzési szabályzata alapján az önkormányzat 2019. évi közbeszerzési tervét az előterjesztésnek megfelelő tartalommal jóváhagyja.

Felhatalmazza a polgármestert a szükséges intézkedések megtételére.

**Határidő: Azonnal a tervnek a Közbeszerzési Hatóság által működtetett Közbeszerzési Adatbázisban történő közzétételére vonatkozóan a közbeszerzésekről szóló 2015. évi CXLIII. törvény 43. § (1) bekezdés a) pontja alapján.**

**Felelős: Novák Edit aljegyző**

Szalóky Nándor polgármester elmondja, hogy a temető rendeletet módosítani szükséges, mivel tavaly elkészült az urnafal, és annak is meg kell állapítani a díját.

Ismerteti a javaslatot.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:

**4/2019. (II.3.) önkormányzati rendelet:**

Nagyacsád Község Önkormányzat Képviselő-testülete úgy döntött, hogy a temetőről és temetkezési tevékenységről szóló 13/2011.(XII.22.) önkormányzati rendelet módosításáról szóló fenti számú önkormányzati rendeletet az előterjesztésben foglaltaknak megfelelően megalkotja.

Szalóky Nándor polgármester elmondja, hogy felújításra kerül, Szakács Balázs végzi az építési munkálatokat, Fusz Róbert végzi a vízvezeték szerelési munkálatokat. Ismereti az árajánlatot.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal,1 tartózkodással, ellenszavazat nélkül a következő határozatot hozta:

**8/2019. (I. 23 .) számú határozat:**

Nagyacsád Község Önkormányzat Képviselő-testülete úgy döntött, hogy felújítja a Nagyacsád, Deák F. u. 1-3. alatt található Kultúrház mosdó helyiségeit. A feladat elvégzésére vállalkozási szerződést köt Szakács Balázs és Fusz Róbert egyéni vállalkozókkal, az árajánlatok alapján.

Felelős: polgármester

Határidő: azonnal

Szalóky Nándor polgármester elmondja, hogy a tűzoltószertár nagyon rossz állapotban van, valamit kellene vele csinálni. A felújítása nagyon nagy költséget jelentene, javasolja az épület elbontását.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**9/2019. (I. 23 .) számú határozat:**

Nagyacsád Község Önkormányzat Képviselő-testülete úgy döntött, hogy az önkormányzat tulajdonát képező, Nagyacsád, Kossuth u. 29. szám alatti tűzoltószertárt elbontja.

Felelős: polgármester

Határidő:azonnal

Szalóky Nándor polgármester megkérdezi, hogy van valakinek még hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2019. január 23-i nyilvános ülést 18 óra 15 perckor berekeszti.

K.m.f.

**Szalóky Nándor Ivanics Barbara**

**polgármester jegyző**

**A jegyzőkönyv tartalmáért felel:**

**Novák Edit**

**aljegyző**